
Varslingsdato: 30.09.2026
Bane NOR SF 
Dato: 13. juli 2026 
Oppsummering av merknad: Bane NOR vurderer at endringene (økning av maks utnyttelsesgrad, mindre justering av f_RA1, omdisponering av felles uteareal og etablering av gjesteparkering) ikke påvirker jernbanen, og har ingen merknader. De minner om at det må søkes om tillatelse etter jernbaneloven § 10 for nye tiltak nærmere enn 30 meter fra nærmeste spormidt. 

Kommunedirektørens kommentar: Tas til orientering. Tiltakshaver må forholde seg til gjeldende byggegrenser og søke tillatelse hos Bane NOR dersom tiltak planlegges nærmere enn 30 meter fra spormidt. 

Rogaland fylkeskommune 
Dato: 15. juli 2026 
Oppsummering av merknad: Fylkesdirektøren kan ikke se at det foreligger grunner til at man ikke skal kunne gjennomføre denne reguleringsendringen etter forenklet prosess. Det bemerkes at økt utnyttelsesgrad skjer innenfor eksisterende byggehøyder og volumrammer, samt at bokvaliteten forbedres. 

Kommunedirektørens kommentar: Tas til orientering. 
Statens vegvesen 
Dato: 12. august 2026 
Oppsummering av merknad: Statens vegvesen har uttalt seg med bakgrunn i sitt sektoransvar og har ingen vesentlige merknader til planendringen. 

Kommunedirektørens kommentar: Tas til orientering. 
NVE (Norges vassdrags- og energidirektorat) 
Dato: 14. august 2026 
Oppsummering av merknad: NVE viser til at flomveien ikke er endret som følge av de foreslåtte endringene. Planendringen berører i begrenset grad NVE sine saksområder, og de har ingen merknader til planendringen. NVE minner om kommunens ansvar for flom- og skredfare, overvann og vassdrag. 

Kommunedirektørens kommentar: Tas til orientering. 
Statsforvalteren i Rogaland 
Dato: 13. august 2026 og 25. august 2026 
Oppsummering av merknad: Statsforvalteren fremmet først innsigelse 13. august 2026 grunnet reduksjon og forringelse av felles uteoppholdsareal til fordel for gjesteparkering. I oppfølgende brev av 25. august 2026 trekker Statsforvalteren innsigelsen. Bakgrunnen for den opprinnelige innsigelsen var en misforståelse der uttalelsen var basert på en tidligere, avslått søknad som lå vedlagt høringen. Gjennomgang av de juridisk bindende dokumentene (plankart og bestemmelser) viser at felles uteoppholdsareal for BB1 og BB2 blir totalt 1111 m² (25–40 m² per boenhet), noe som oppfyller kravene i gjeldende plan BBB1 og regionalplan. Statsforvalteren har ingen ytterligere merknader. 

Kommunedirektørens kommentar: Tas til orientering. Det noteres at misforståelsen er oppklart og at innsigelsen formelt er trukket tilbake. 

